Έθελμπαλντ του Ουέσσεξ

Ο Έθελμπαλντ του Ουέσσεξ (Æthelbald of Wessex, πέθανε στις 20 Δεκεμβρίου 860) βασιλιάς του Ουέσσεξ (856 – 860) ήταν δεύτερος γιος και διάδοχος του Έθελγουλφ του Ουέσσεξ και της πρώτης συζύγου του Οσμπούργκα. Αναφέρεται στα διατάγματα του πατέρα του ως γιος βασιλιά από την δεκαετία του 840, το 850 δέχτηκε τον τίτλο του κόμη. Το 855 την εποχή που ο πατέρας του επισκέφτηκε την Ρώμη ο Έθελμπαλντ ορίστηκε αντιβασιλιάς του Ουέσσεξ αφού ο μεγαλύτερος αδελφός του Έθελσταν του Ουέσσεξ πέθανε γύρω στο 851. Ο νεώτερος αδελφός του Έθελμπερτ του Ουέσσεξ έγινε αντιβασιλιάς του Κεντ.

 Ο πατέρας του Έθελγουλφ επέστρεψε τον επόμενο χρόνο αφού είχε νυμφευτεί την δεύτερη σύζυγο του Ιουδήθ της Φλάνδρας κόρη του βασιλιά των Φράγκων Καρόλου του Φαλακρού. Ο Ασσέρ βιογράφος του μικρότερου αδελφού του Αλφρέδου του Μέγα αναφέρει ότι ο Έθελμπαντ συνομώτησε με τον Έλσταν, επίσκοπο του Σέρμπορν και με τον Έανγουλφ επίσκοπο του Σάμερσετ για την ανατροπή του πατέρα του από τον θρόνο. Η αιτία της συνωμοσίας πιθανότατα ήταν ο δεύτερος γάμος του πατέρα του με την Ιουδήθ. Ο γάμος του Έθελγουλφ με μια πριγκίπισσα από την δυναστεία τον Καρολιδών θα έδινε σοβαρό προβάδισμα για την διαδοχή στον θρόνο στους γιους του πατέρα του από τον δεύτερο γάμο του κάτι που θα ήταν καταστροφικό τόσο για τον ίδιο τον Έθελμπαλντ όσο και για τους μικρότερους αδελφούς του. Ο Έθελγουλφ προκειμένου να αποφύγει τον εμφύλιο πόλεμο επέτρεψε στον Έθελμπαλντ να συνεχίσει να κυβερνάει το Ουέσσεξ ενώ ο ίδιος θα εξακολουθούσε να είναι βασιλιάς στο Κεντ και στα ανατολικά τμήματα του βασιλείου. Η Άνν Γουίλιαμς χρονολογεί την αρχή της βασιλείας του Έθελμπαλντ την χρονιά που αναχώρησε ο πατέρας του για την Ρώμη (855), συγκυβέρνησε μαζί με τον πατέρα του από την εποχή που επέστρεψε από την Ρώμη (856) μέχρι τον θάνατο του πατέρα του (858). Την εποχή που συγκυβερνούσε με τον πατέρα του δεν κόπηκαν νέα νομίσματα με το δικό του όνομα, στην συνέχεια ο Έθελμπαλντ έγινε βασιλιάς του Ουέσσεξ ενώ ο Έθελμπερτ κληρονόμησε το Κεντ. Η μεγάλη δημοτικότητα που απέκτησε ο Έθελγουλφ με τον γάμο του με την Ιουδήθ οδήγησε τον ίδιο τον Έθελμπαλντ να την πάρει σύζυγο του όταν πέθανε ο πατέρας του παρά την σφοδρή αντίδραση της εκκλησίας που κατηγόρησε την πράξη του αυτή ως αιμομιξία. Λίγα είναι γνωστά για την περίοδο της βασιλείας του, ένα διάταγμα μόνο σώθηκε που αναφέρει ότι είχε καλές σχέσεις με τον αδελφό του. Ο Έθελμπαλντ του Ουέσσεξ πέθανε στις 20 Δεκεμβρίου 860 στο Σέρμπορν του Ντόστερ. Ο επίσκοπος Ασσέρ ο οποίος βρισκόταν σε μίσος μαζί του λόγω της εξέγερσης απέναντι στον πατέρα του αλλά και λόγω του γάμου του με την θετή του μητέρα περιέγραψε τον ίδιο σαν "σκληρό και βίαιο" και την βασιλεία του ως "δυόμιση χρόνια ανομίας". Miller, Sean (2004). "Æthelbald (d. 860), king of the West Saxons". Oxford Dictionary of National Biography. Oxford University Press. Nelson, Janet L. (2004). "Æthelwulf (d. 858), king of the West Saxons". Oxford Dictionary of National Biography. Oxford University Press. Keynes, Simon; Lapidge, Michael, eds. (1983). Alfred the Great: Asser's Life of King Alfred & Other Contemporary Sources. Penguin Classics. Ortenberg, Veronica (2010). "'The King from Overseas: Why did Æthelstan Matter in Tenth-Century Continental Affairs?". In Rollason, David; Leyser, Conrad; Williams, Hannah. England and the Continent in the Tenth Century:Studies in Honour of Wilhelm Levison (1876–1947). Brepols. Stenton, Frank (1971). Anglo-Saxon England (3rd ed.). Oxford University Press. Williams, Ann (1991). "Æthelbald king of Wessex 855-60". In Williams, Ann; Smyth, Alfred P.; Kirby, D. P. A Biographical Dictionary of Dark Age Britain. Seaby. p. 18. Williams, Ann (1991). "Æthelwulf king of Wessex 839-58". In Williams, Ann; Smyth, Alfred P.; Kirby, D. P. A Biographical Dictionary of Dark Age Britain. Seaby. p. 35. Έθελμπαλντ του Ουέσσεξ